**Aceasta-i tema noastră de gândit!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aceasta-i tema noastră de gândit!

...

Aceasta-i frământarea de aici,

Aceasta-i tema noastră principală,

Să absolvim oricum câte o școală

Să părem mai mari de suntem mici!

...

Haine scumpe să purtăm pe noi,

Să fim vedete la televizor,

Chiar dacă deasupra hainele ne dor

Iar pe dinăuntru suntem goi!

...

Asta învățăm cu toții-acum,

Fiind dresați să cumpărăm de toate,

Să fim o viață-ntreagă pân-la moarte

O turmă educată spre consum!

...

Aceasta ne e astăzi nouă țara,

Un mare și extins laborator,

Pe care păpușarii au pus gheara,

Să fim o turmă la cheremul lor!

...

Și am luat tot ce ne-au dat pe tavă,

Fel de fel de imbecili modele,

Neica nimeni ce vor să fie stele

Și de-asta România-i grav bolnavă!

...

Asta-i tema noastră mare de gândit,

Dar la noi nimeni nu gândește,

Și tot ce-nseamnă astăzi românește

În curând, se va fi sfârșit!